《风入松 题写生芦菔》
清代·李良年

瓜华豆荚已阑珊。采摘记霜前。全胜二月杨花瘦，斜阳陌、吟渴全餐。

惯见银钗小妇，迎风挑向筠竿。

谁分野色上毫端。玉本笑红圆。前身定是长沙易，写生手、一样流传。

倦客清斋久矣，何人贻鲊香山。

作者简介：（1635—1694）清浙江秀水人，字武曾。诸生。与兄李绳远、弟李符并著诗名，时称三李。又与朱彝尊称朱李。诗初学唐人，持格律甚严。古文长于议论。曾举博学鸿儒科，罢归。有《秋锦山房集》。